Държавен вестник, бр. 68, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  68
 – 0,1 % за химични вещества, класифицирани 
като силно токсични, токсични, канцерогенни 
(категория 1 или 2), мутагенни (категория 1 или 
2), токсични за репродукцията (категория 1 или 
2), или опасни за околната среда (означени със 
символ „N“ за водна среда, опасни за озоновия 
слой);
 – 1 % за химични вещества, класифицирани 
като вредни, корозивни, дразнещи, сенсибилизи­
ращи, канцерогенни (категория 3), мутагенни (ка­
тегория 3), токсични за репродукцията (категория 
3), или опасни за околната среда (не се означават 
със символ N, например вредни – за водните ор­
ганизми, които могат да причинят дълготрайни 
неблагоприятни ефекти), освен ако в таблица 
3.2 от приложение № VI към Регламент (ЕО) 
№ 1272/2008 не са посочени по-ниски граници.
С изключение на химичните вещества, вклю­
чени в таблица 3.2 от приложение № VI към 
Регламент (ЕО) № 1272/2008, класифицирането 
се извършва съгласно изискванията на чл. 21, 
ал. 4, чл. 22 и 23 от наредбата.
По отношение на азбеста (№ 650-013-00-6) това 
общо правило не се прилага, докато в таблица 
3.2 от приложение № VI към Регламент (ЕО) 
№ 1272/2008 не се определи концентрационна гра­
ница. Химичните вещества, съдържащи азбест, се 
класифицират и етикетират съгласно изискванията 
на чл. 6 от наредбата.
1.7.3. Приложение на водещите критерии за 
смеси
Водещите критерии, изложени в приложението, 
се прилагат директно, когато данните за смесите 
са получени посредством методи, сравними с тези 
по Регламент (ЕО) № 440/2008, с изключение 
на критериите в т. 4, по отношение на които е 
приложим само конвенционалният метод. Конвен­
ционалният метод се прилага също и във връзка с 
критериите на т. 5, с изключение на токсичността 
във водна среда, която се разглежда в приложение 
№ 7, част С към наредбата. Данните, необходими 
за класифициране и етикетиране на препаратите 
за растителна защита, се приемат и в случай, че 
са получени чрез други международно признати 
методи (виж специалните условия в т. 1.6). В 
останалите случаи трябва да се направи оценка 
на наличните данни, като използваните методи се 
съпоставят с тези по Регламент (ЕО) № 440/2008 
и с правилата за класифициране и етикетиране 
в това приложение.
Ако опасностите за здравето и за околната 
среда се оценяват по конвенционалния метод 
съгласно чл. 25 и 27 и приложения № 7 u 8 към 
наредбата, се използват концентрационните гра­
ници, посочени във:
 – таблица 3.2 от приложение № VI към Ре­
гламент (ЕО) № 1272/2008, или
 – приложение № 8, част В и/или приложение 
№ 7, част В към наредбата, ако химичното веще­
ство/вещества не са включени в таблица 3.2 от 
приложение № VI към Регламент (ЕО) № 1272/2008 
или са включени в него без определени концен­
трационни граници.
За смеси, съдържащи смеси от газове, класи­
фицирането по отношение на здравните ефекти 
се извършва по изчислителен метод въз основа 
на индивидуалните концентрационни граници в 
таблица 3.2 от приложение № VI към Регламент 
(ЕО) № 1272/2008 или, когато тези граници не 
са посочени в таблица 3.2 от приложение № VI 
към Регламент (ЕО) № 1272/2008, въз основа на 
критериите в приложения № 7 u 8 към наредбата.
1.7.3.1. Смеси или химични вещества, описани 
в т. 1.7.2.1, които се използват като компоненти 
на други смеси.
Етикетирането на такива смеси се извършва 
в съответствие с разпоредбите на глава трета, 
раздел IV от наредбата. Въпреки това в някои 
случаи информацията върху етикета на сместа или 
веществото съгласно т. 1.7.2.1 не е достатъчна, за 
да могат други производители, желаещи да вложат 
сместа или веществото в състава на нови смеси, 
да извършат правилно тяхното класифициране и 
етикетиране.
В тези случаи в отговор на получена обоснована 
молба лицето, отговорно за пускането на пазара 
на първоначалното химично вещество или смес, 
описано в т. 1.7.2.1, трябва да предостави по най-
бързия възможен начин всички необходими данни 
за наличните опасни вещества с оглед правилното 
класифициране и етикетиране на новата смес. Тези 
данни са необходими също, за да може лицето, 
отговорно за пускането на новата смес на пазара, 
да се съобрази с други изисквания на наредбата.
2. КЛАСИФИЦИРАНЕ ВЪЗ ОСНОВА НА 
ФИЗИКО-ХИМИЧНИТЕ СВОЙСТВА
2.1. Въведение
Методите за изпитване във връзка с експлозив­
ни, оксидиращи и запалими свойства са включени 
в Регламент (ЕО) № 440/2008. Критериите следват 
директно от методите за изпитване в Регламент 
(ЕО) № 440/2008, когато са упоменати в тях.
Когато съществува достоверна информация, 
която показва, че на практика физико-химичните 
свойства на веществата и смесите (с изключение 
на органичните пероксиди) се различават от тези, 
установени с методите за изпитване по Регламент 
(ЕО) № 440/2008, тези вещества и смеси се кла­
сифицират според опасността, която създават за 
лицата, работещи с тях, или за други лица.
2.2. Критерии за класифициране, избор на 
символи и знаци за опасност и на рискови фрази
При класифициране на смесите трябва да се 
вземе под внимание чл. 21 от наредбата.
2.2.1. Експлозивен
Химичните вещества и смеси се класифицират 
като експлозивни и се обозначават със символ 
„Е“ и знак за опасност „Експлозивен“ в съответ­
ствие с резултатите от изпитванията, проведени 
по методите в Регламент (ЕО) № 440/2008, и 
при условие, че веществата и смесите са експло­
зивни във формата, в която се пускат на пазара. 
Задължително е свойството „Експлозивен“ да се 
обозначи с една от следните две рискови фрази:
R2 Риск от експлозия при удар, триене, огън 
или други източници на запалване.
 – Използва се за експлозивните вещества
и смеси с изключение на упоменатите по-
долу.
R3 Повишен риск от експлозия при удар, 
триене, огън или други източници на запалване.
 – Химични вещества и смеси, които са ви-
сокочувствителни, например соли на пикри-
новата киселина или PETN (пентаеритри-
толтетранитрат).